PATVIRTINTA

 Joniškio r. Skaistgirio gimnazijos

 direktoriaus 2018 m. rugsėjo 10 d

 įsakymu Nr. V-127

 **JONIŠKIO RAJONO SKAISTGIRIO GIMNAZIJOS**

**OLWEUS PROGRAMOS KOKYBĖS UŽTIKRINIMO SISTEMOS (OPKUS) PLANAS**

1. **Gimnazijos aprašymas**

 Gimnazijoje dirba 36 pedagogai bei 26 darbuotojai. Gimnazijoje yra skaitykla ir biblioteka, dirba visi pagalbos mokiniui specialistai: specialusis pedagogas, logopedas, socialinis pedagogas, psichologas, visuomenės sveikatos priežiūros specialistė, mokytojo padėjėjas. Bendradarbiaujama su Skaistgirio seniūnija, Joniškio policijos komisariatu, Joniškio rajono savivaldybės vaiko teisių apsaugos tarnyba, Joniškio rajono savivaldybės švietimo skyriumi, sveikatos priežiūros ir kitomis įstaigomis ir institucijomis.  2018m. rugsėjį į mokyklą susirinko 212 mokinių.

 2015–2016 metais gimnazija įgyvendino Olweus patyčių prevencijos programą. 2017 m. rugsėjo mėn. pradėjo diegti 2017–2019 metų Olweus programos Kokybės užtikrinimo sistemą (toliau – OPKUS).

 Vadovaujantis Olweus programos principais, gimnazijoje sukurta prevencinio darbo sistema, kuri integruota į bendrą gimnazijos veiklą. Visi gimnazijos bendruomenės nariai įgijo žinių ir kompetencijų, kaip atpažinti, veiksmingai stabdyti ir suvaldyti patyčias. Gimnazijos darbuotojai laikosi prevencinio darbo sistemos reikalavimų. Susitarta dėl nepriimtino mokinių elgesio stabdymo. Kryptingai dirba vaiko gerovės komisijos nariai.

 Pagal OPKUS reikalavimus, 1-4,5-8, Ig-II g. klasėse sistemingai vedamos klasės valandėlės, vyksta mokymosi ir supervizijų grupių (toliau – MSG) užsiėmimai, vykdoma Olweus apklausos rezultatų sklaida.

         2017 m. pavasarį mokykloje vyko Olweus programos išorinis auditas, kurio tikslas – nustatyti , ar mokykloje vykdomos veiklos ir gauti rezultatai atitinka reikalavimus, keliamus sertifikuotai Olweus programos mokyklai. Nuoseklus visos bendruomenės darbas buvo įvertintas teigiamai – mokykla metams gavo teisę vadintis sertifikuota Olweus programos mokykla.

**II. Gimnazijos filosofija ir vertybės**

Gimnazijos bendruomenės vertybės. - tai solidarumas, veiklumas, atvirumas, kūrybingumas ir atsakingumas Gimnazijos bendruomenė – besimokanti, solidari, veikli, vienijanti atvirus, kūrybingus bei atsakingus žmones. Tradicijų puoselėjimas gimnazijoje stiprina bendruomenę, jungia skirtingų kartų žmones bei padeda demokratijos, pagarbos ir pagalbos principais grįsti tarpusavio santykius.

 Tai- prasmės, atradimų ir mokymosi sėkmės siekianti, bendruomenės susitarimais savo veiklą grindžianti mokykla. Tai- mokykla kiekvieno asmeninei sėkmei. Mus vienija tikėjimas, jog laikas, praleistas Mokykloje, turi būti įdomus ir prasmingas. Mokiniams čia siekiame suteikti kiek įmanoma daugiau galimybių tobulėti, atsižvelgiant į jų amžių, gebėjimus ir poreikius. Čia kiekvienas mokosi ir nori būti mokomas. Tai Mokykla, į kurią norisi eiti.

 **III. Situacijos apibudinimas įgyvendinant patyčių prevencijos Olweus programą**

Lapkričio mėn. pabaigoje mokykloje vyks mokinių tyrimas, kuriuo bus siekiama išsiaiškinti patyčių situaciją mokykloje.

2017 m. rudenį atliktų mokinių tyrimų rezultatai rodo, kad mokykloje mokiniams patinka. Tai įrodo ir lyginami tyrimų rezultatai. 2016m. – 33,3 %, 2017m. – 38,4%. Sumažėjo užgauliojimų ir prasivardžiavimų tarp mokinių 11,2% lyginant dviejų metų atliktas apklausas. Labai džiugu, kad mokiniai tapo atviresni ir nepakantūs patyčioms. Įvykus patyčioms jie atvirai kalbasi su klasių auklėtojais. Išaugo pasitikėjimas klasės auklėtojais. Tai rodo atliktų tyrimų analizės duomenys:2016m.-19,2%, 2017 m.-23,8%.

Siekdami mokinių saugumo, klasės auklėtojai klasėse, pakartos prieš patyčias nukreiptas taisykles, išsamiai analizuos apie patyčias tarp mokinių pranešimo ir skundimo skirtumus. Didelis dėmesys turėtų būti skiriamas patyčioms telefonu, internetu, nes elektroninės patyčios tarp mokinių išaugo. 2016m.-36,4%, 2017 m.-57,1 %. Bus siekiama didinti tėvų vaidmenį, sprendžiant patyčių situacijas .Ypač reikšmingas tėvų indėlis, kai elektroninės patyčios vyksta už mokyklos teritorijos ribų, pavyzdžiui, namuose. Didelį dėmesį atkreipti į “ karštuosius taškus“, kur labiausiai vyksta patyčios (į mokinių elgesį laukiant autobuso), sustiprinti budėjimą, kalbėtis apie mokinių elgesį klasių valandėlių metu. 2018m.-2019 m. bus peržiūrėtos ir atnaujintos „nuobaudų kopetėlės“. Siekiama, kad ir toliau būtų kuriama saugi bendruomenės nariams aplinka, skatinamas teigiamas mokinių elgesys bei draugiškumas.

1. **Gimnazijos siekiai**

Skaistgirio gimnazija, remdamasi minėtais įstatymais bei Olweus standartu, siekia mažinti patyčių mastą gimnazijoje ir užkirsti kelią naujai atsirandančioms. Gimnazija įsipareigoja pedagogų tarybos posėdžių bei susirinkimų, Patyčių prevencijos koordinacinio komiteto (PPKK) susirinkimų metu aptarti patyčių ir smurto prevencijos pastangas, atlikti įsivertinimą, išanalizuoti gautus mokinių patyčių tyrimo rezultatus. 5 kartus per metus vyks Mokymosi ir Supervizijų grupių (MSG) susirinkimai, aptariant šių susirinkimų reikšmę ir pasiekimus ir/ar sunkumus.

 Skaistgirio gimnazijoje reguliariai bus vedamos klasės valandėlės patyčių/bendravimo tematika bei bendradarbiaujama su mokinių tėvais siekiant mokinių saugumo didinimo mokykloje. Keletą valandėlių skirti prevencijai apie elektronines patyčias, jų pasekmes. Mokykla ragins tėvus domėtis tuo, ką vaikai veikia internete. Tėvams/globėjams bus siekiama pateikti saugumo internete rekomendacijų susirinkimų ir trišalių susitikimų metu, siunčiant informacinius laiškus. Mokyklos bendruomenės nariai laikysis keturių prieš patyčias nukreiptų taisyklių ir numatytų procedūrų bei veiksmų incidentų metu. Naujai atvykę mokiniai per klasių susirinkimus ir pirmąsias klasės valandėles bus supažindinami su Olweus patyčių prevencine programa, pagrindinėmis taisyklėmis, kaip teisingai reaguoti patyčių atveju, skatinami pasakyti apie pastebėtus patyčių atvejus klasės vadovui, budinčiam mokytojui ar programos koordinatoriui. Taip pat bus organizuojami užsiėmimai bei renginiai. Visa tai padės užtikrinti saugią mokymo/si aplinką.

 Gimnazijoje organizuojami renginiai, akcijos, vykdomi projektai, kurių vienas iš tikslų yra skatinti mokinius tinkamai bendrauti, dirbti komandoje ir būti tolerantiškiems vienas kito atžvilgiu. Vykdyti įvairioms programoms, projektams gimnazijoje yra sudarytos geros sąlygos. Yra aktų, sporto salės, atnaujinamas sporto aikštynas, 2 kompiuterinės klasės, visur veikia internetinis ryšys, atnaujinamos IT ir kitos mokymosi  priemonės, visos mokytojų darbo vietos kompiuterizuotos. Gimnazija naudojasi elektroniniu dienynu, turi interneto svetainę, todėl yra galimybė aktualią informaciją greitai pateikti gimnazijos bendruomenei. Kiekvienais metais gimnazija dalyvauja akcijoje „Savaitė be patyčių", „Tolerancijos dienos“ minėjime, gauna padėkas. Gimnazijos bendruomenė turi gilias tradicijas ir jas puoselėja: turi savo himną, vėliavą, uniformą, tradicines šventes. Gimnazijoje yra sudarytas ir direktoriaus patvirtintas smurto ir patyčių prevencijos ir intervencijos vykdymo tvarkos aprašas.

 Rengiant OPKUS planą 2018-2019 mokslo metams remtasi praėjusių mokslo metų OPKUS plano įgyvendinimo analize, KK ir MSG susirinkimų nutarimais, mokinių internetinės apklausos apie patyčias gimnazijoje rezultatais.

 Manome, kad vienas svarbiausių mūsų gimnazijos veiklos prioritetų yra ne vien tik suteikti mokiniams pakankamai žinių, bet ir rūpintis vaikų saugumu bei gera savijauta mokykloje. Tikimės, kad po nuoseklaus ir kryptingo darbo sukursime dar geresnį mokyklos mikroklimatą, saugią bei draugišką aplinką joje besimokantiems mokiniams ir įdiegsime vieningą mokyklos bendruomenės mastu prevencijos sistemą, padedančią kovoti su mokinių agresyvaus ir nepriimtino elgesio apraiškomis gimnazijoje.

**V. Gimnazijos darbo su patyčiomis įsipareigojimai, tikslai , uždaviniai**

 Skaistgirio gimnazija dirba vadovaudamasi Lietuvos Respublikos Švietimo įstatymu, mokyklos nuostatais, strateginiu ir metiniu veiklos bei ugdymo planais, mokyklos vidaus darbo tvarkos taisyklėmis ir kitais teisės aktais. Siekiant sumažinti patyčių mastą mokykloje, vadovaujamasi Lietuvos Respublikos Vaiko teisių apsaugos pagrindų įstatymu, Smurto ir patyčių prevencijos ir intervencijos vykdymo tvarkos aprašu, Vaiko gerovės komisijos metiniu veiklos planu, Olweus programos standartu.

. Gimnazija įsipareigoja 2017–2018 m.m. toliau dirbti laikydamasi 2017 m. kovo 1 d. pasirašytoje „Olweus programos kokybės užtikrinimo sistemos diegimo gimnazijoje sutartyje“ Nr. 3ESF3-36 numatytų reikalavimų. Išanalizavus 2016-2017 m.m. mokinių anketines apklausas, nutarta stiprinti mokytojų budėjimą mokiniams laukiant autobuso, didelį dėmesį kreipti į mokinių elgesį\, bendravimą virtualioje aplinkoje, į pagalbą įtraukiant tėvelius/globėjus.

**Tikslas:**

Laikantis Olweus programos standarto reikalavimų, gimnazijoje kurti saugią aplinką, pagrįstą gimnazijos bendruomenės narių bendravimo ir bendradarbiavimo kultūra ir abipusiu pasitikėjimu.

**Uždaviniai:**

1. Numatyti organizacines veiklas patyčių mažinimui įgyvendinti.

2. Vykdyti Olweus programą laikantis 12 programos standartų reikalavimų.

 3. Užtikrinti tinkamą klasių auklėtojų veiklą, numatytą OPKUS .

4. Apie patyčių prevencijos programą informuoti tėvų bendruomenę įtraukiant juos į bendras veiklas.

5. Visam gimnazijos personalui taikyti prieš patyčias nukreiptas procedūras.

6.Vadovams atkreipti dėmesį į mokytojų budėjimą „karštuose taškuose", esant reikalui koreguoti budėjimo grafiką.

7. Koreguoti, tobulinti OPKUS veiklą, pastebėjus nukrypimus nuo programos ir atsižvelgiant į instruktorės pastabas, pasiūlymus.

 **VI. Užduočių, atsakomybių, laiko ribų, dokumentų šablonų ir procedūrų aprašas**

| **Eil. Nr.** | **Veiklos turinys** | **Laikotarpis** | **Dokumento Nr. ir jo pateikimo terminas** | **Atsakingas asmuo** |
| --- | --- | --- | --- | --- |
| **Vykdyti Olweus programą laikantis 12 programos standartų reikalavimų.** |
| 1. | OPPKK susitikimas dėl plano rengimo ir tvirtinimo. OPKUS plano rengimas, tvirtinimas . | Rugsėjo mėn. | Direktoriaus įsakymas.  | Koordinatorė Violeta Rudienė,  |
| 2. | Gimnazijos darbuotojų susirinkimai, skirti aptarti kokybės planą, tolimesnes veiklas | Rugsėjo mėn. | Direktoriaus atmintinė C1 ir darbuotojų atmintinė C4 po susirinkimo | Koordinatorė Violeta Rudienė, , komiteto nariai, gimnazijos direktorė Edita Aukselienė,Koordinatorė Violeta Rudienė, , komiteto nariai, gimnazijos direktorė Edita Aukselienė, |
| 3. | Gimnazijos darbuotojų susirinkimai, skirti aptarti tyrimų rezultatus, MSG susirinkimus, vykdomas klasės valandėles, OPPP procedūras (dokumentą Nr. P1) | Sausio - vasario mėn. |
| 4. | Budėjimo gimnazijoje grafiko sudarymas ir koregavimas | Rugsėjo ir sausio mėn. | Direktoriaus įsakymas, budėjimo tvarkaraštis direktoriaus atmintinė C1  | Direktoriaus pavaduotoja ugdymui |
| 5. | Darbuotojų paskirstymas į mokymosi ir supervizijų grupes (MSG) (išvykus arba atvykus naujiems darbuotojams) | Rugsėjo mėn. | Direktoriaus įsakymas | OPPKK, programos koordinatorė |
| 6. | Apklausos rezultatų analizė su koordinacinio komiteto nariais ir MSG vadovais  | Sausio mėn. | Susirinkimo protokolas | Programos koordinatorė, OPKK nariai |
| 7. | 5 MSG susitikimai. Susitikimų temos numatomos atsižvelgiant į aktualijas gimnazijoje | Mokinių atostogų metu: rudens, Kalėdų, žiemos, Velykų, vasaros (birželio mėn.) | MSG protokolas R1 iš karto po susitikimoDirektoriaus atmintinė C1  | MSG lyderiai,Programos koordinatorė |
| 8. | Mokymai naujiems darbuotojams ( jei atvyktų naujų darbuotojų) | Mokslo metų eigoje | Naujų darbuotojų mokymo kursų forma R3 iš karto, pasibaigus mokymamsDirektoriaus atmintinė C1  | Instruktorė,Direktorė |
| **Išsiaiškinti patyčių ir konfliktų sampratas, jų paplitimą mokinių tarpe, mokyti mokinius bendrauti ir bendradarbiauti, diegti atsakomybę už savo veiksmus** |
| 9. | Naujai atvykusių mokinių supažindinimas su Olweus patyčių prevencijos programos taisyklėmis | Rugsėjo mėn. arba mokslo metų eigoje atvykus naujam mokiniui | Klasės valandėlės forma R2 arba el. dienyne iš karto po klasės valandėlės | Klasių auklėtojai |
| 10. | Individualūs pokalbiai su mokiniais, įtariamų ir faktinių patyčių atvejų aptarimas | Mokslo metų eigoje | Klasės auklėtojo atmintinė C2 iki vasario mėn. ir birželio mėn. | Klasių auklėtojai |
| 11. | 2 mokinių tarybos susirinkimai per mokslo metus, skirti aptarti Olweus programos eigą, veiklą, mokinių iniciatyvas, tyrimo rezultatus ir kt. | Mokslo metų eigoje | Mokinių tarybos susirinkimo forma R4 iš karto, pasibaigus susirinkimui | Mokytojas, koordinuojantis mokinių tarybos darbą |
| 12. | Anketinė mokinių apklausa Olweus klausimynu | Lapkričio mėn. | Direktoriaus atmintinė C1 gavus anketinius rezultatus | Programos koordinatorė |
| 13. | Nuoseklus ir pastovus mokinių skatinimas laikytis 4 patyčių prevencijos taisyklių | Mokslo metų eigoje | Klasės auklėtojo atmintinė C2 iki vasario mėn. ir birželio mėn. | Klasių auklėtojai, mokytojai, kiti bendruomenės nariai |
| 14. | Renginiai skirti patyčių prevencijai.  | Mokslo metų eigoje | Apie įvykusius renginius skelbiama gimnazijos svetainėje,internetiniame puslapyje   | Mokinių taryba,klasių auklėtojai, mokytojai,vaiko gerovės komisijaProgramos koordinatorėBendradarbiavimas su Joniškio VPK Prevencijos poskyrio pareigūnaisProgramos koordinatorė |
| 15. | Sporto ir sveikatingumo diena; Naktys gimnazijoje; Organizuojamos akcijos: „ Nusišypsok“,“ „Paskaitos „Saugus internetas“ ir „Elektroninės patyčios” | Rugsėjo mėn.Mokslo metų eigoje |
| 16. | Akcija „Savaitė be patyčių" | Kovo mėn. |
| **Užtikrinti tinkamą klasių auklėtojų veiklą, numatytą OPKUS** |
| 17. | Keturių patyčių prevencijos taisyklių aktyvus ir nuoseklus taikymas | Mokslo metų eigoje | Klasės auklėtojo atmintinė C2 iki vasario mėn. ir iki  birželio mėn.. | Klasių auklėtojai |
| 18. | Priminimas ir naujai atvykusių mokinių supažindinimas su nuobaudų kopėtėlėmis | Rugsėjo mėn. | Klasės valandėlės forma R2 arba įrašas el. dienyne iš karto po klasės valandėlės | Klasių auklėtojai |
| 19. | 1-4 , 5-8, I-IIg Olweus klasių valandėlių vedimas | Du kartus per mėnesį | Klasės valandėlės forma R2 arba įrašas el. dienyne iš karto po klasės valandėlės | Klasių auklėtojai |
| 20. | Trišaliai pokalbiai( klasės auklėtojas, mokinys, tėvai/globėjai), kuriuose aptariama patyčių tema  | Bent 1 kartą per mokslo metus | Klasės auklėtojo atmintinė C2 | Klasių auklėtojai |
| 21. | Klasių auklėtojų vedamų valandėlių pildomos dokumentacijos apžvalga | 2 kartus per mokslo metus | Klasės auklėtojo atmintinė C2, klasės valandėlės forma R2 arba išrašas iš el. dienyno | Klasių auklėtojai Programos koordinatorė |
| **Apie patyčių prevencijos programą informuoti tėvus, įtraukti į bendrą veiklą.** |
| 22. | Tėvų (globėjų, rūpintojų) informavimas apie patyčių prevencijos veiklą, nuobaudų kopėtėles per klasės tėvų susirinkimus, tėvų dienas mokykloje. | I-ame mokslo metų pusmetyje pagal klasių auklėtojų darbo planus | Direktoriaus atmintinė C1 klasės auklėtojo atmintinė C2 iki vasario mėn. ir birželio mėn.,  | DirektorėKlasių auklėtojai |
| 23. | Tėvų (globėjų, rūpintojų) informavimas apie apklausos rezultatus per klasės tėvų susirinkimus, trišalius pokalbius. | II-ame mokslo metų pusmetyje pagal klasių auklėtojų darbo planus |
| 24. | Kiti bendri klasės ir tėvų renginiai, susitikimai | Pagal klasių auklėtojų darbo planus | Klasių auklėtojų darbo planai | Klasių auklėtojai |
| 26. | Informacijos apie patyčias ir jų prevenciją skelbimas gimnazijos televizoriuje, internetiniame puslapyje | Mokslo metų eigoje |   | OPPKK |
| **Visam gimnazijos personalui taikyti prieš patyčias nukreiptas procedūras.** |
| 27. | MSG susitikimų metu aptarti pastebėtus patyčių atvejus | MSG susitikimų metu | MSG protokolas R1 iš karto po susitikimo  | MSG vadovai |
| 28. | Įtariamų arba faktinių patyčių atvejų sprendimo procedūros taikymas (P1) | Mokslo metų eigoje | Patyčių atvejų registracijos protokolai | Gimnazijos darbuotojai, įtardami arba pastebėję patyčias |
| 29. | Skatinti darbuotojus patyčių atvejus žymėti patyčių registravimo žurnale. | Mokslo metų eigoje | Patyčių registracijos žurnalas | Gimnazijos darbuotojai, įtardami arba pastebėję patyčias |
| 30. | Personalo supažindinimas su nuobaudų kopėtėlėmis arba jų priminimas | Rugsėjo mėn. | Darbuotojų susirinkimo atmintinė C4, po susirinkimo | Programos koordinatorius |
|  |
| **Vadovams atkreipti dėmesį į mokytojų budėjimą „karštuose taškuose", esant reikalui koreguoti budėjimo grafiką** |
|  |
| 31. | Budėjimo mokykloje grafiko sudarymas ir koregavimas | Rugsėjo  mėn. | Direktoriaus įsakymas, budėjimo tvarkaraštis, direktoriaus atmintinė C1  | Direktoriaus pavaduotojas ugdymui |
| 32. | Mokyklos  vadovų pasitarimai dėl budėjimo gerinimo | Mokslo metų  eigoje, atsižvelgiant į atlikto tyrimo rezultatus |
| **Koreguoti, tobulinti OPKUS veiklą, pastebėjus nukrypimus nuo programos ir atsižvelgiant į instruktorės pastabas, pasiūlymus** |
| 33. | Paprastų nukrypimų fiksavimas ir šalinimas | Mokslo metų eigoje | Nukrypimų šalinimo forma A1 kai nustatomas paprastas nukrypimas | Gimnazijos darbuotojai pastebėję nukrypimą |
| 34. | Rimtų/sistemingų nukrypimų fiksavimas ir šalinimas | Mokslo metų eigoje | Nukrypimų šalinimo forma A2 kai nustatomas nukrypimas | Direktorė |
| 35. | Konsultacijos su programos instruktore | Mokslo metų eigoje |   | Programos koordinatorė |
| 36. | OPPKK susitikimas su programos instruktore | Gruodžio mėn. | OPPKK protokolas | Programos koordinatorė |

**VII. Plano paruošimas ir tvirtinima**s

 Planas parengtas 2018-2019 mokslo metams. Planas tvirtinamas gimnazijos Direktoriaus ir įsigalioja nuo patvirtinimo datos. Planas skelbiamas gimnazijos internetinėje svetainėje. 2018 m. lapkričio pabaigoje vyks mokinių apklausos tyrimas, kuriuo bus siekiama išsiaiškinti patyčių situaciją mokykloje ir numatyti tolimesnius veiksmus jų mažinimui.

**Joniškio r. Skaistgirio gimnazijos 2018–2019 metų Olweus patyčių prevencijos programos kokybės užtikrinimo plano priedas**

**atsižvelgiant į mokinių apklausos rezultatus, auditorių rekomendacijas**

1. Vykdyti prevenciją prieš netinkamą elgesį virtualioje aplinkoje.

1.1 Dvi klasės valandėles per pusmetį skirti patyčių prevencijai virtualioje aplinkoje.

1.2. Kviestis specialistus prevencinėms paskaitoms dėl patyčių, netinkamo elgesio virtualioje aplinkoje.

1.3. Priminti tėvams apie jų atsakomybę už vaikų netinkamą veiklą internetinėje erdvėje.

1.4. 2018 metais sukurti 3-4,5–8 klasių mokiniams informacinius lankstinukus.

1.5. Socialinė pedagogė Violeta Rudienė , psichologė Aušra Sakalienė sukurs 2018 m. gruodžio mėn. informacinį lankstinuką dėl netinkamo elgesio virtualioje aplinkoje patyčių prevencijai. (visuotinio susirinkimo 2018-09-07 protokolo Nr. 1 nutarimas)

2. Bus priimti sprendimai dėl patyčių prevencijos „ karštame taške“, mokiniams laukiant autobuso.

2.1. Bus peržiūrimas budėjimo grafikas, jis koreguojamas.

 (OPP komiteto 2018-09-07 susirinkimo protokolo Nr. 1 nutarimas).

3. Vykdytos apklausos rezultatai turi būti pristatyti visų klasių moksleiviams klasių valandėlių metu.

3.1. Apklausos rezultatai turi būti pristatyti Mokinių tarybos susirinkimų metu.

3.2. Pristatymas tėvams per elektroninį dienyną.

3.3. Klasių vadovai, mokytojas, kuruojantis mokinių tarybą, užpildo reikiamas dokumentų formas.

4. Klasėse organizuoti po vieną valandėlę, skirtą keiksmažodžių vartojimo prevencijai. Tą temą akcentuoti ir tėvų susirinkimų,

individualių, trišalių pokalbių metu.

5.Olweus patyčių prevencijos programos sklaida per internetinį dienyną.